钦定古今图书集成/理学汇编/经籍典/第086卷 > 宋胡一桂翼传举要 > 《周礼九》
## 钦定古今图书集成/理学汇编/经籍典/第086卷 > 宋胡一桂翼传举要 > 《周礼九》

《周礼》：簭人“掌三《易》，以辨九簭之名，一曰巫更，二曰巫
咸，三曰巫式，四曰巫目，五曰巫易，六曰巫比，七曰巫
祠，八曰巫参，九曰巫环，以辨吉凶。凡国之大事，先簭
而后卜。上春相簭，凡国事，共簭。”愚按：先儒一讲义云：
三代之易名不同，而所占者则同于九簭，往往国事
当决不出乎九簭之外也。知此，亦可识所簭之概矣。